Ինֆրակարմիր տեխնիկա

Ինֆրակարմիր տեխնիկա, կիրառական ֆիզիկայի և տեխնիկայի բաժին, զբաղվում է ինֆրակարմիր ճառագայթների ֆիզիկական հատկությունների հիման վրա գործող սարքերի մշակման և դրանք գիտական հետազոտություններում, արդյունաբերության մեջ, ռազմական գործում և այլ նպատակներով օգտագործելու հարցերով։ Այդ սարքերից են ինֆրակարմիր ճառագայթման հայտնաբերման և չափման, մթության մեջ դիտելու և լուսանկարելու, արկերի ու հրթիռների ինքնակողմնորոշման, գաղտնի ազդանշանման սարքերը։ Ավելի լայն առումով ինֆրակարմիր տեխնիկայի մեջ կարելի է դասել նաև ինֆրակարմիր ճառագայթների աղբյուրների, ընդունիչների, ֆիլտրերի և այլ սարքերի մշակումն ու ստեղծումը։

Կիրառական ֆիզիկա
Տեխնիկա